Lad ikke et gammelt fyr lænse din tegnebog | SEAS-NVE
Du er her: Forside > Privat > Nyhedsbrev > Nyheder fra 2019 > Oktober 2019 >
Nyhed - 9. september 2019
Lad ikke et gammelt fyr lænse din tegnebog
Hvis du har et gas- eller oliefyr med mere end 10-15 år på bagen, koster din opvarmning sikkert mange flere penge, end den behøver. Vi har en nem og energirigtig løsning – og vores dygtige Naturgasmestre klarer det hele.
Har du prøvet at vågne op til et iskoldt hus, fordi det gamle gasfyr er gået i stå? Eller kniber du øjnene sammen, når du åbner dine varmeregninger?
Så synes vi, du skulle kigge forbi naturgasmester.dk. Her har vi gjort det ekstra let for dig at skifte til et bedre og mere energirigtigt gasfyr. Du kan blandt andet:
Beregne din årlige besparelse
Bestille prisoverslag fra Naturgasmestre i dit lokalområde
Læse mere om vores finansieringsmulighed
Fradrag og lavere varmeregning
Husk, at du kan få håndværkerfradrag, hvis du skifter til et mere energirigtigt gasfyr. Det kan din lokale Naturgasmester fortælle meget mere om.
Du får også en mere effektiv forbrænding, som udnytter naturgassen næsten 100 procent. Det giver ofte en besparelse på varmeregningen, der er stor nok til, at fyret tjener sig selv hjem på få år. Den forventede levetid på et nyt gasfyr er mindst 18 år.
Hvad er en Naturgasmester?
Naturgasmestersamarbejdet er en kvalitetsordning mellem dygtige installatører og SEAS-NVE. Når du vælger en Naturgasmester, kan du trygt stole på, at din varmeinstallation er i kompetente hænder, og du kan forvente rådgivning, håndværk og service i topklasse.
Vil du have mere information, er du altid velkommen til at kontakte vores energirådgivere.
Tid til et nyt gasfyr?
Få hjælp til udskiftning af en Naturgasmester